"Základnú skupinu máme rozhodne poriadne nabitú. Je plná silných súperov, ktorí nás preveria už hneď od začiatku Majstrovstiev. Verím, že do zápasov a celých MS vstúpime odhodlané podať čo najlepšie výkony. Po mnohoročných šampionátoch, ktoré sa konali väčšinou v európskych mestách je destinácia ako Singapur pre všetkých veľká neznáma ale zároveň verím, že to bude zaujímavá skúsenosť. Vnímame, že časový posun a klíma budú náročné na aklimatizáciu, ale máme tam priestor na oddych pred samotným začiatkom MS."
A kam sa posunula ženská reprezentácia od prvých MS v roku 2011?
"Človek by ani nepovedal, ako ten čas letí a že to je už toľko rokov. Spomínať by bolo na čo. Ale rozhodne vnímam, že sa slovenská ženská reprezentácia posunula, tak ako sa posúval aj samotný ženský florbal. Vidím posun v samotných individualitách hráčiek, ale aj v organizačnej a materiálnej stránke."
Michaela Šponiarová počas Six Nations Cup 2023 v Banskej Bystrici. FOTO: Michal Tarabík/Floorball Frames
Šponiarová odohrala na ženských MS dovedna 39 zápasov s bilanciou 67 bodov za 36 gólov a 31 asistencií.
Slovenky odštartujú šampionát v Singapure zápasom proti Švédkam 2. decembra od 11:30 nášho času. Všetky zápasy Slovenska uvidíte na obrazovkách Arena Sport.
Program a nomináciu na MS v Singapure nájdete TU